<classify> Wakizungumza kwa nyakati tofauti sokoni hapo baadhi ya wafanyabiashara walisema bei vya vyakula kama mchele, ndizi na hata matunda iko palepale tofauti na miaka ya nyuma ambapo bei za vyakula zilikuwa zikipanda msimu wa sikukuu.Mmoja wa wafanyabiashara hao, Joseph Ngowe alisema sikukuu hii wameshindwa kupandisha bei ya vyakula kutokana na uongozi wa soko kukataa za suala hilo.Mchele pia ni mwingi na hakuna wanunuzi ambapo umekuwa ukiuzwa kuanzia Sh 1,200 hadi 1500 tofauti na sikukuu za mwaka jana ambapo mchele uliuzwa mpaka Sh 2,300 kwa kilo moja, alisema.Kwa upande wake mfanyabiashara wa kuku, Kassim Matonya amesema kuwa akiuza kuku kwa Sh.10,000 hasi Sh 12,000 akiwa ameshawaandaa.Bei ya kawaida ni kuanzia Sh 8,000 hadi Sh 10,000. Bei hiyo inaonesha ongezeko kidogo kwa kitoweo lakini nafaka zikibaki palepale. Alisema hawakutaka kupandisha bei ili kuwafanya wakazi wa Dodoma kufurahia siku hiyo kwa bei ambayo kila moja anaweza kuimudu.Kwa upande wake Katibu Msaidizi wa Soko hilo, Idd Vumba analisema pamoja na kushuka kwa bei ya vyakula, matunda na mbogamboga lakini bei ya nyama imepanda kutoka Sh 5,500 hadi Sh 6500 kwa kilo moja.Alisema sababu kubwa ni uchache wa ngombe wanaoletwa machinjioni kufuatia mvua zinazonyesha mikoa mingi hali inayofanya ngombe washindwe kusafirishwa kwa idadi inayotakiwa.  <topic>: uchumi 